Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: részletes szabályairól szóló 9/2001. (IV. 9.) KöM rendelet.
Paragraph Index: 456

2006. január 1-jéig biztosítani kell minden jármûre (a 2002. július 1. elõtt forgalomba hozott gépjármûvekre is) az EU által elõírt kezelési arányt, azaz a jármûvek bontásából származó alkatrészek újrahasználatát és a maradékok hasznosítását együttesen 85 tömeg%-ban (ezen belül az újrahasználatot és az anyagában történõ hasznosítást 80 tömeg%-ban). Ez a hányad az 1980 elõtt gyártott jármûveknél alacsonyabb lehet, ám ezeknél is el kell érni a 75 tömeg%-ot (ezen belül az újrahasználatot és az anyagában történõ hasznosítást 70%-ban). Az elérendõ aránynak 2015-ig összességében 95, illetve 90%-nak kell lennie. A célok elérését elõsegíti, hogy az autóbontók a kiselejtezett gépjármûvek alkotóelemeinek jelentõs (pl. fém) részét jelenleg is hasznosítják. Az egyes alkatrészekre vonatkozóan (akkumulátor, gumiabroncs, elektromos berendezések) külön szabályozás érvényben van (érvényben lesz). Olyan intézkedéseket kell hozni, amelyek eredményeként — összhangban a 2000/53/EK irányelvben foglaltakkal — a jármûvek gyártása során felhasznált veszélyes anyagok mennyisége csökken. 2003-július 1-jétõl piacra kerülõ új gépjármûvek anyagai és alkatrészei ólmot, higanyt, kadmiumot és krómVI-ot (bizonyos, az irányelvben meghatározott eseteket kivéve) nem tartalmazhatnak. A gyártóknak törekedni kell olyan alkatrészek kialakítására, beépítésére, amelyek könnyen hasznosíthatók, illetve újrahasználhatók. A kiselejtezett jármûvek begyûjtését, bontását és hasznosítását az irányelv szerint részben vagy egészben a gyártóknak kell finanszírozniuk. A gyártói felelõsség teljes egészében a 2002. július 1-je után gyártott gépjármûvekre vonatkozik. A meglévõ üzemekre alapozottan ki kell tehát alakítani a kiselejtezett gépjármûvek begyûjtõ és bontó hálózatát, és be kell vezetni a gépjármûvek nyilvántartásból történõ törlésének alapját képezõ „bontási igazolást”. A programban gondoskodni kell a gépjármûvekbõl kinyert hulladékok hasznosításának kapacitásfejlesztésérõl is. f8. Elektromos és elektronikai készülékek Az elektronikai termékek hulladékai kezelésével kapcsolatban igen csekélyek a hazai tapasztalatok, mennyiségi adataink csak a hûtõgépekrõl vannak (évi 71 ezer db). Az EU-irányelv tervezetnek megfelelõen biztosítani kell, hogy a forgalomba hozó, illetve a gyártó díjmentesen visszavegye, hasznosítsa a termékbõl származó hulladékot. 2005. év végéig kell a hasznosítást megoldó gyártói felelõsség alapján mûködõ hazai önfinanszírozó rendszert kialakítani. A gyártók feladata olyan rendszerek felállítása, amelyek biztosítják az elektromos és elektronikai termékek hulladékainak kezelését. A tagállamoknak biztosítaniuk kell, hogy a gyártók — az elektromos és elektronikai termékek kategóriáitól függõen — az elkülönítetten begyûjtött hulladékok 60—80%-át hasznosítsák, ennek 50—75%-át 2002/154. szám anyagában. Valószínûsíthetõ, hogy a gyártók nem maguk fogják a begyûjtés, hasznosítás tevékenységét elvégezni, ennek a megszervezése és finanszírozása a feladatuk, amelyet egyénileg és kollektív módon [pl. önálló szervezet(ek) létrehozásával] is megtehetnek. Az ezzel kapcsolatos legfontosabb teendõk a következõkben foglalhatók össze: — A 2000/0158/COM tervezet végleges változatának gyors beillesztése a magyar jogrendbe. — Olyan szabályozás kialakítása, amely mind a háztartások, mind a forgalmazók részére érdekeltséget teremt a gyûjtésben és visszavételben. — Az elektromos és elektronikai termékek hulladékainak visszavételi, begyûjtési rendszerének kialakítása. — Az elektromos és elektronikai termékek hulladékainak hasznosítása és anyagában történõ hasznosítása létesítményeinek kialakítása. — Biztosítani kell, hogy a gyártók finanszírozzák az elektromos és elektronikai termékek hulladékai gyûjtõ és hasznosító rendszereinek kialakítását. Lehetõséget kell teremteni a kollektív formában történõ finanszírozás számára. f9. Egészségügyi hulladék A kórházakban és a rendelõkben évente összesen 8500 tonna fertõzõ hulladék, 1000 tonna egyéb veszélyes hulladék, valamint közel 400 ezer m3 nem-veszélyes, a háztartási hulladékhoz hasonló hulladék képzõdik. Az egyszer használatos eszközök felhasználásának a növekedése a potenciálisan fertõzõ hulladék mennyiségének 1—2%-os növekedését eredményezi. A hulladékká vált gyógyszerek a települési hulladéknak mintegy 0,1%-át adják. A kórházak döntõ többsége, mintegy 95%-a megvalósította a veszélyes hulladék szelektív gyûjtését. Az összegyûjtött veszélyes hulladékot a kórházak 84%-a külsõ hulladékkezelõnél oldja meg, égetéssel vagy fertõtlenítés utáni települési hulladékként történõ kezeléssel. A lerakási irányelvek szerinti bomló-szervesanyag tartalom csökkentése miatt csökkenteni kell ez utóbbi ártalmatlanítási mód alkalmazását. Az egészségügyi hulladék terén 2008-ban várhatóan 10 000 tonna veszélyes hulladék keletkezik. Ebbõl a hasznosítható hányad nagyon alacsony, lényegében a röntgen elõhívó és fixáló oldatokból lehetséges ezüst visszanyerés képviseli, amit általánossá kell tenni. A hulladék döntõ többségét — a fertõzésveszély elkerülése érdekében — égetéssel kell ártalmatlanítani. Elsõ lépésben — 2003-ban — az ellátatlan térségekben kell hulladékkezelõ kapacitásokat kiépíteni (Baranya, Békés, Tolna és Zala megyékben regionális egészségügyi hulladék égetõ, Budapesten hulladékfertõtlenítõ berendezések telepítése).

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes